History of the Later Han/卷90

卷九十　　烏桓鮮卑列傳第八十

烏桓　鮮卑

烏桓 Wuhuan
烏桓者，本東胡也. 漢初，匈奴冒頓滅其國，余類保烏桓山，因以為號焉. 俗善騎射，弋獵禽獸為事. 隨水草放牧，居無常處. 以穹廬為舍，東開向日. 食肉飲酪，以毛毳為衣. 貴少而賤老，其性悍塞. 怒則殺父兄，而終不害其母，以母有族類，父兄無相仇報敵也. 有勇健能理決鬥訟者，推為大人，無世業相繼. 邑落各有小帥，數百千落自為一部. 大人有所召呼，時刻木為信，雖無文字，而部眾不敢違犯. 氏姓無常，以大人健者名字為姓. 大人以下，各自蓄牧營產，不相徭役. 其嫁娶則先略女通情，或半歲百日，然後送牛、馬、羊畜，以為娉幣. 婿隨妻還家，妻家無尊卑，旦旦拜之，而不拜其父母. 為妻家僕役，一二年間，妻家乃厚遣送女，居處財物一皆為辦. 其俗妻後母，報寡嫂，死則歸其故夫. 計謀從用婦人，唯鬥戰之事乃自決之. 父子男女，相對踞蹲. 以髡頭為輕便. 婦人至嫁時乃養發，分為髻，著句決，飾以金碧，猶中國有B378步搖. 婦人能刺韋作文繡，織氀<曷毛>. 男子能作弓矢鞍勒，鍛金鐵為兵器. 其土地宜E04C及東牆. 東牆似蓬草，實如E04C子，至十月而熟. 見鳥獸孕乳，以別四節.

俗貴兵死，斂屍以棺，有哭泣之哀，至葬則歌舞相送. 肥養一犬，以彩繩纓牽，並取死者所乘馬衣物，皆燒而送之，言以屬累犬，使護死者神靈歸赤山. 赤山在遼東西北數千里，如中國人死者魂神歸貸山也. 敬鬼神，祠天地、日月、星辰、山川及先大人有健名者. 祠用牛、羊，畢皆燒之. 其約法：違大人言者，罪至死；若相賊殺者，令部落自相報，不止，詣大人告之，聽出馬、牛、羊以贖死；其自殺父兄則無罪；若亡畔為大人所捕者，邑落不得受之，皆徙逐於雍狂之地，沙漠之中. 其土多蝮蛇，在於令西南，烏孫東北焉.

烏桓自為冒頓所破，眾遂孤弱，常臣伏匈奴，歲輸牛、馬、羊皮，過時不具，輒沒其妻子. 及武帝遣驃騎將軍霍去病擊破匈奴左地，因徙烏桓于上谷、漁陽、右北平、遼西、遼東五郡塞外，為漢偵察匈奴動靜. 其大人歲一朝見，於是始置護烏桓校尉，秩二千石，擁節監領之，使不得與匈奴交通.

昭帝時，烏桓漸強，乃發匈奴單于塚墓，以報冒頓之怨. 匈奴大怒，乃東擊破烏桓. 大將軍霍光聞之，因遣度遼將軍范明友將二萬騎出遼東邀匈奴，而虜已引去. 明友乘烏桓新敗，遂進擊之，斬首六千餘級，獲其三王首而還. 由是烏桓複寇幽州，明友輒破之. 宣帝時，乃稍保塞降附.

及王莽篡位，欲擊匈奴，興十二部軍，使東域將嚴尤領烏桓、丁令兵屯代郡，皆質其妻子于郡縣. 烏桓不便水土，懼久屯不休，數求謁去. 莽不肯遣，遂自亡畔，還為抄盜，而諸郡盡殺其質，由是結怨於莽. 匈奴因誘其豪帥以為吏，餘者皆羈縻屬之.

光武初，烏桓與匈奴連兵為寇，代郡以東尤被其害. 居止近塞，朝發穹廬，暮至城郭，五郡民庶，家受其辜，至於郡縣損壞，百姓流亡. 其在上谷塞外白山者，最為強富.

建武二十一年，遣伏波將軍馬援將三千騎出五阮關掩擊之. 烏桓逆知，悉相率逃走，追斬百級而還. 烏桓複尾擊援後，援遂晨夜奔歸，比入塞，馬死者千余匹.

二十二年，匈奴國亂，烏桓乘弱擊破之，匈奴轉北徙數千里，漠南地空，帝乃以幣帛賂烏桓. 二十五年，遼西烏桓大人赦旦等九百二十二人率眾向化，詣闕朝貢，獻奴婢、牛、馬及弓、虎豹貂皮.

是時，四夷朝賀，絡驛而至，天子乃命大會勞饗，賜以珍寶. 烏桓或願留宿衛，於是封其渠帥為侯王君長者八十一人，皆居塞內，布于緣邊諸郡，令招來種人，給其衣食，遂為漢偵候，助擊匈奴、鮮卑. 時，司徒掾班彪上言：「烏桓天性輕黠，好為寇賊，若久放縱而無總領者，必複侵掠居人，但委主降掾史，恐非所能制. 臣愚以為宜複置烏桓校尉，誠有益於附集，省國家之邊慮. 」帝從之，於是始複置校尉于上谷寧城，開營府，並領鮮卑，賞賜質子，歲時互市焉.

及明、章、和三世，皆保塞無事. 安帝永初三年夏，漁龍烏桓與右北平胡千餘寇代郡、上穀. 秋，雁門烏桓率眾王無何，與鮮卑大人丘倫等，及南匈奴骨都侯，合七千騎寇五原，與太守戰于九原高渠穀. 漢兵大敗，殺郡長吏. 乃遣車騎將軍何熙、度遼將軍梁D454等擊，大破之. 無何乞降，鮮卑走還塞外. 是後烏桓稍複親附，拜其大人戎朱CE5D為親漢都尉.

順帝陽嘉四年冬，烏桓寇雲中，遮截道上商賈車牛千餘兩，度遼將軍耿曄率二千餘人追擊，不利，又戰于沙南，斬首五百級. 烏桓遂圍曄于蘭池城，於是發積射士二千人，度遼營千人，配上郡屯，以討烏桓，烏桓乃退. 永和五年，烏桓大人阿堅、羌渠等與南匈奴左部句龍吾斯反畔，中郎將張耽擊破斬之，餘眾悉降. 桓帝永壽中，朔方烏桓與休著屠各並畔，中郎將張奐擊平之. 延熹九年夏，烏桓複與鮮卑及南匈奴寇緣邊九郡，俱反，張奐討之，皆出塞去.

靈帝初，烏桓大人上谷有難樓者，眾九千餘落，遼西有丘力居者，眾五千餘落，皆自稱王；又遼東蘇僕延，眾千餘落，自稱峭王；右北平烏延，眾人百餘落，自稱汗魯王；並勇健而多計策. 中平四年，前中山太守張純畔，入丘力居眾中，自號彌天安定王，遂為諸郡烏桓元帥，寇掠青、徐、幽、冀四州. 五年，以劉虞為幽州牧，虞購募斬純首，北州乃定.

獻定初平中，丘力居死，子樓班年少，從子蹋頓有武略，代立，總攝三部，眾皆從其號令. 建安初，冀州牧袁紹與前將軍公孫瓚相持不決，蹋頓遣使詣紹求和親，遂遣兵助擊瓚，破之. 紹矯制賜蹋頓、難樓、蘇僕延、烏延等，皆以單于印綬. 後難樓、蘇僕延率其部眾奉樓班為單于，蹋頓為王，然蹋頓猶秉計策. 廣陽人閻柔，少沒烏桓、鮮卑中，為其種人所歸信，柔乃因鮮卑眾，殺烏桓校尉邢舉而代之. 袁紹因寵慰柔，以安北邊. 及紹子尚敗，奔蹋頓. 時，幽、冀吏人奔烏桓者十萬余戶，尚欲憑其兵力，複圖中國. 會曹操平河北，閻柔率鮮卑、烏桓歸附，操即以柔為校尉. 建安十二年，曹操自征烏桓，大破蹋頓于柳城，斬之，首虜二十余萬人. 袁尚與樓班、烏延等皆走遼東，遼東太守公孫康並斬送之. 其餘眾萬餘落，悉徙居中國雲.

鮮卑 Xianbei
鮮卑者，亦東胡之支也，別依鮮卑山，故因號焉. 其言語習俗與烏桓同. 唯婚姻先髡頭，以季春月大會于饒樂水上，飲晏畢，然後配合. 又禽蓋異於中國者，野馬、原羊、角端牛，以角為弓，俗謂之角端弓者. 又有貂、C733、鼲子，皮毛柔蠕，故天下以為名裘.

漢初，亦為冒頓所破，遠竄遼東塞外，與烏桓相接，未常通中國焉. 光武初，匈奴強盛，率鮮卑與烏桓寇抄北邊，殺略吏人，無有寧歲. 建武二十一年，鮮卑與匈奴入遼東，遼東太守祭肜擊破之，斬獲殆盡，事已具《肜傳》，由是震怖. 及南單于附漢，北虜孤弱，二十五年，鮮卑始通驛使.

其後都護偏何等詣祭肜求自效功，因令擊北匈奴左伊育訾部，斬首二千餘級. 其後偏何連歲出兵擊北虜，還輒持首級詣遼東受賞賜. 三十年，鮮卑大人於仇賁、滿頭等率種人詣闕朝賀，慕義內屬. 帝封於仇賁為王，滿頭為侯. 時漁陽赤山烏桓歆志賁等數寇上穀. 永平元年，祭肜複賂偏何擊歆志賁，破斬之，於是鮮卑大人皆來歸附，並詣遼東受賞賜，青、徐二州給錢歲二億七千萬為常. 明、章二世，保塞無事.

和帝永元中，大將軍竇憲遣右校尉耿夔擊破匈奴，北單于逃走，鮮卑因此轉徙據其地. 匈奴余種留者尚有十余萬落，皆自號鮮卑，鮮卑由此漸盛. 九年，遼東鮮卑攻肥如縣，太守祭參坐沮敗，下獄死. 十三年，遼東鮮卑寇右北平，因入漁陽，漁陽太守擊破之. 延平元年，鮮卑複寇漁陽，太守張顯率數百人出塞追之. 兵馬掾嚴授諫曰：「前道險阻，賊勢難量，宜且結營，先令輕騎偵視之. 」顯意甚銳，怒欲斬之. 因複進兵，遇虜伏發，士卒悉走，唯授力戰，身被十創，手殺數人而死. 顯中流矢，主簿衛福、功曹徐鹹皆自投赴顯，俱歿於陣. 鄧太后策書褒歎，賜顯錢六十萬，以家二人為郎，授、福、咸各錢十萬，除一子為郎.

安帝永初中，鮮卑大人燕荔陽詣闕朝賀，鄧太后賜燕荔陽王印綬，赤車參駕，令止烏桓校尉所居甯城下，通胡市，因築南北兩部質館. 鮮卑邑落百二十部，各遣入質. 是後或降或畔，與匈奴、烏桓更相攻擊.

元初二年秋，遼東鮮卑圍無慮縣，州郡合兵，固保清野，鮮卑無所得. 複攻扶黎營，殺長吏. 四年，遼西鮮卑連休等遂燒塞門，寇百姓. 烏桓大人於秩居等與連休有宿怨，共郡兵奔擊，大破之，斬首千三百級，悉獲其生口、牛、馬、財物. 五年秋，代郡鮮卑萬餘騎遂穿塞入寇，分攻城邑，燒官寺，殺長吏而生. 乃發緣邊甲卒、黎陽營兵，屯上穀以備之. 冬、鮮卑入上穀，攻居庸關，復發緣邊諸郡、黎陽營兵、積射士步騎二萬人，屯列沖要. 六年秋，鮮卑入馬城塞，殺長吏. 度遼將軍鄧遵發積射士三千人，及中郎將馬續率南單于，與遼西、右北平兵馬會，出塞追擊鮮卑，大破之，獲生口及牛、羊、財物甚眾. 又發積射士三千人，馬三千匹，詣度遼營屯守.

永甯元年，遼西鮮卑大人烏倫、其至鞬率眾詣鄧遵降，奉貢獻. 詔封烏倫為率眾王，其至鞬為率眾侯，賜彩繒各有差.

建光元年秋，其至鞬複畔，寇居庸，雲中太守成嚴擊之，兵敗，功曹楊穆以身捍嚴，與俱戰歿. 鮮卑於是圍烏桓校尉徐常于馬城. 度遼將軍耿夔與幽州刺史龐參發廣陽、漁陽、涿郡甲卒，分為兩道救之；常夜得潛出，與夔等並力並進，攻賊圍，解之. 鮮卑既累殺郡守，膽意轉盛，控弦數萬騎. 延光元年冬，複寇雁門、定襄，遂攻太原，掠殺百姓. 二年冬，其至鞬自將萬餘騎入東領候，分為數道，攻南匈奴于曼柏，薁鞬日逐王戰死，殺千餘人. 三年秋，複寇高柳，擊破南匈奴，殺漸將王.

順帝永建元年秋，鮮卑其至鞬寇代郡，太守李超戰死. 明年春，中郎將張國遣從事將南單于兵步騎萬餘人出塞，擊破之，獲其資重二千餘種. 時，遼東鮮卑六千餘騎亦寇遼東玄菟，烏桓校尉耿曄發緣邊諸郡兵及烏桓率眾王出塞擊之，斬首數百級，大獲其生口、牛、馬、什物，鮮卑乃率種眾三萬人詣遼東乞降. 三年，四年，鮮卑頻寇漁陽、朔方. 六年秋，耿曄遣司馬將胡兵數千人，出塞擊破之. 冬，漁陽太守又遣烏桓兵擊之，斬首八百級，獲牛、馬、生口. 烏桓豪人扶漱官勇健，每與鮮卑戰，輒陷敵，詔賜號「率眾君」.

陽嘉元年冬，耿曄遣烏桓親漢都尉戎朱CE5D率眾王侯咄歸等，出塞抄擊鮮卑，大斬獲而還，賜咄歸等已下為率眾王、侯、長，賜彩繒各有差. 鮮卑後寇遼東屬國，於是耿曄乃移屯遼東無慮城拒之. 二年春，匈奴中郎將趙稠遣從事將南匈奴骨都侯夫沈等，出塞擊鮮卑，破之，斬獲甚眾，詔賜夫沈金印紫綬及縑彩各有差. 秋，鮮卑穿塞入馬城，代郡太守擊之，不能克. 後其至鞬死，鮮卑抄盜差稀.

桓帝時，鮮卑檀石槐者，其父投鹿侯，初從匈奴軍三年，其妻在家生子. 投鹿侯歸，怪欲殺之. 妻言嘗晝行，聞雷震，仰天視而雹入其口，因吞之，遂{任女}身，十月而產，此子必有奇異，且宜長視. 投鹿侯不聽，遂棄之. 妻私語家令收養焉，名檀石槐. 年十四五，勇健有智略. 異部大人抄取其外家牛、羊，檀石槐單騎追擊之，所向無前，悉還得所亡者，由是部落畏服. 乃施法禁，平曲直，無敢犯者，遂推以為大人. 檀石槐乃立庭於彈汗山EA76仇水上，去高柳北三百餘裏，兵馬甚盛，東西部大人皆歸焉. 因南抄緣邊，北拒丁零，東卻夫餘，西擊烏孫，盡據匈奴故地，東西萬四千餘裏，南北七千餘裏，網羅山川水澤鹽池.

永壽二年秋，檀石槐遂將三四千騎寇雲中. 延熹元年，鮮卑寇北邊. 冬，使匈奴中郎將張奐率南單于出塞擊之，斬首二百級. 二年，複入雁門，殺數百人，大抄掠而去. 六年夏，千餘騎寇遼東屬國. 九年夏，遂分騎數萬人入緣邊九郡，並殺掠吏人. 於是複遣張奐擊之，鮮卑乃出塞去. 朝廷積患之而不能制，遂遣使持印綬封檀石槐為王，欲與和親. 檀石槐不肯受，而寇抄滋甚. 乃自分其地為三部：從右北平以東至遼東，接夫餘、濊貊二十餘邑為東部，從右北平以西至上谷十餘邑為中部，從上谷以西至敦煌、烏孫二十余邑為西部. 各置大人主領之，皆屬檀石槐.

靈帝立，幽、並、涼三州緣邊諸郡無歲不被鮮卑寇抄，殺略不可勝數. 熹平三年冬，鮮卑入北地，太守夏育率休著屠各追擊破之. 遷育為護烏桓校尉. 五年，鮮卑寇幽州. 六年夏，鮮卑寇三邊. 秋，夏育上言：「鮮卑寇邊，自春以來，三十餘發，請征幽州諸郡兵出塞擊之，一冬二春，必能禽滅. 」朝廷未許. 先是，護羌校尉田晏坐事論刑被原，欲立功自效，乃請中常侍王甫求得為將，甫因此議遣兵，與育並力討賊. 帝乃拜晏為破鮮卑中郎將. 大臣多有不同，乃召百官議朝堂. 議郎蔡邕議曰：

《書》戒猾夏，《易》伐鬼方，周有獫狁、蠻荊之師，漢有闐顏、瀚海之事. 征討殊類，所由尚矣. 然而時有同異，勢有可否，故謀有得失，事有成敗，不可齊也.

武帝情存遠略，志辟四方，南誅百越，北討強胡，西伐大宛，東並朝鮮. 因文、景之蓄，借天下之饒，數十年間，官民俱匱. 乃興鹽鐵酒榷之利，設告緡重稅之令. 民不堪命，起為盜賊，關東紛擾，道路不通. 繡衣直指之使，奮鈇鉞而並出. 既而覺悟，乃息兵罷役，封丞相為富民侯. 故主父偃曰：「夫務戰勝，窮武事，未有不悔者也. 」夫以世宗神武，將相良猛，財賦充實，所拓廣遠，猶有悔焉. 況今人財並乏，事劣昔時乎！

自匈奴遁逃，鮮卑強盛，據其故地，稱兵十萬，才力勁健，意智益生. 加以關塞不嚴，禁網多漏，精金良鐵，皆為賊有；漢人逋逃，為之謀主，兵利馬疾，過於匈奴. 昔段B379良將，習兵善戰，有事西羌，猶十餘年. 今育、晏才策，未必過B379，鮮卑種眾，不弱于曩時. 而虛計二載，自許有成，若禍結兵連，豈得中休？當複徵發眾人，轉運無已，是為耗竭諸夏，並力蠻夷. 夫邊垂之患，手足之蚧搔；中國之困，胸背之瘭疽. 方今郡縣盜賊尚不能禁，況此醜虜而可伏乎！

昔高祖忍平城之恥，呂後棄慢書之詬，方之於今，何者為甚？

天設山河，秦築長城，漢起塞垣，所以別內外，異殊俗也. 苟無B37A國內侮之患則可矣，豈與蟲蟻狡寇計爭往來哉！雖或破之，豈可殄盡，而方令本朝為之旰食乎！

夫專勝者未必克，挾疑者未必敗. 眾所謂危，聖人不任，朝議不嫌，明主不行也. 昔淮南王安諫伐越曰：「天子之兵，有征無戰. 言其莫敢校也. 如使越人蒙死以逆執事廝輿之卒，有一不備而歸者，雖得越王之首，而猶為大漢羞之. 」而欲以齊民易醜虜，皇威辱外夷，就如其言，猶已危矣，況乎得失不可量邪！昔珠崖郡反，孝元皇帝納賈捐之言，而下詔曰：「珠崖背畔，今議者或曰可討，或曰棄之. 朕日夜惟思，羞威不行，則欲誅之；通于時變，複憂萬民. 夫萬民之饑與遠蠻之不可討，何者為大？宗廟之祭，凶年猶有不備，況避不嫌之辱哉！今關東大困，無以相贍，又當動兵，非但勞民而已. 其罷珠崖郡. 」此元帝所以發德音也. 夫恤民救急，雖成郡列縣，尚猶充之，況障塞之外，未嘗為民居者乎！守邊之術，李牧善其略；保塞之論，嚴尤申其要. 遺業猶在，文章具存. 循二子之策，守先帝之規，臣曰可矣.

帝不從，遂遣夏育出高柳，田晏出雲中，匈奴中郎將臧旻率南單于出雁門，各將萬騎，三道出塞二千餘裏. 檀石槐命三部大人各帥眾逆戰，育等大敗，喪其節傳輜重，各將數十騎奔還，死者十七八. 三將檻車征下獄，贖為庶人. 冬，鮮卑寇遼西. 光和元年冬，又寇酒泉，緣邊莫不被毒. 種眾日多，田畜射獵不足給食，檀石槐乃自徇行，見烏集秦水廣從數百里，水停不流，其中有魚，不能得之. 聞倭人善網捕，於是東擊倭人國，得千餘家，徙置秦水上. 令捕魚以助糧食.

光和中，檀石槐死，時年四十五，子和連代立. 和連才力不及父，亦數為寇抄，性貪淫，斷法不平，眾畔者半. 後出攻北地，廉人善弩射者射中和連，即死. 其子騫曼年小，兄子魁頭立. 後騫曼長大，與魁頭爭國，眾遂離散. 魁頭死，弟步度根立. 自檀石槐後，諸大人遂世相傳襲.

論曰：四夷之暴，其勢互強矣. 匈奴熾於隆漢，西羌猛于中興. 而靈、獻之間，二虜迭盛. 石槐驍猛，盡有單于之地；蹋頓凶桀，公據遼西之土. 其陵跨中國，結患生人者，靡世而寧焉. 然制禦上略，曆世無聞；周、漢之策，僅得中下. 將天之冥數，以至於是乎？

贊曰：二虜首施，鯁我北垂. 道暢則馴，時薄先離.